ОБЩИНСКА ИЗБИРАТЕЛНА КОМИСИЯ- ТОПОЛОВГРАД

*град Тополовград- 6560, пл. „Освобождение” № 1, тел. 0470 54830*

П Р О Т О К О Л

№ 35/ 25.10.2015 г.

Днес 25 октомври 2015 година, 18,50 часа се проведе заседание на Общинска избирателна комисия- Тополовград. ОИК Тополовград се състои от 11 члена. На заседанието присъстват 9 члена. Налице е кворум от членове. Заседанието е законно и може да взима решения.

Присъстват: Кремия Димитрова, Анка Димитрова, Райна Миланова, Диана Кехайова, Крайо Краев, Димитър Деков, Андриана Башаева, Георги Гинев, Албена Димитрова

Отсъстващи: Георги Кьосениколов, Петко Гуглев

Заседанието протече при следния дневен ред:

ДНЕВЕН РЕД:

1. Разглеждане на постъпила жалба
2. Разни

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Анка Димитрова | ЗА |
|  | Райна Миланова | ЗА |
|  | Диана Кехайова | ЗА |
|  | Георги Гинев | ЗА |
|  | Крайо Краев | ЗА |
|  | Димитър Деков | ЗА |
|  | Андриана Башаева | ЗА |
|  | Албена Димитрова | ЗА |

ГЛАСУВАЛИ: ОБЩО- 9; ЗА-9; ПРОТИВ- 0

По точка I от дневния ред:

Кремия Димитрова: В ОИК- Тополовград в 17,44 часа постъпи Жалба с ВХ № 120/ 25.10.2015 г. от МК „ВЪЗРАЖДАНЕ”. Жалбоподателите твърдят, че ОИК е нарушила ИК като е допуснала да се доставят допълнителни бюлетини по секции без придружаващи служители на МВР. */изчита се цялата жалба/.* Жалбата трябваше да разгледаме до 18,44 часа, но се получи фалшива истерия по липса на бюлетини. Това не беше факт. Тези СИК, които поискаха бюлетини изобщо не ги използваха и ще дойдат с остатък. Закъсняхме по разбираеми причини- голяма част от членовете на ОИК носеха бюлетини и нямахме кворум за заседание.

Албена Димитрова: чл. 87, т.20 е точно казано, че СИК се придружават от служители на МВР, но това се отнася до транспортирането на всички изборни книжа и бюлетини след приключване на изборния ден и придвижването им до ОИК.

Георги Гинев: най- важното в тази точка е „ОИК контролира”, т.е. ние добре контролирахме транспортирането на допълнителните бюлетини- винаги имаше по 2ма и 3ма представители на ОИК от различни партии. Винаги имахме протокол за броя на допълнителните бюлетини и СИК получаваха точния описан в протоколите брой бюлетини. Жалбата е неоснователна.

Андриана Башаева: Няма нищо нередно. Аз като разнасях бяхме 3 ма човека от различни партии и имахме попълнен протокол.

Димитър Деков: Спазили сме всички разпоредби. Ние сме в правомощията си да доставяме бюлетини и да носим отговорност за това. Служителите на МВР не са длъжни ни придружават. На тази жалба й се казва „Търсят под вола теле”.

Крайо Краев: Съгласен съм с Албена Димитрова.

Райна Миланова: Жалбата е неоснователна

Диана Кехайова: Жалбата е неоснователна.

Кремия Димитрова: Съгласно решение на ОИК, всички секции в община Тополовград получиха 70% от броя на избирателите бюлетини с цел да осигурим нормално и законно провеждане на изборите. В тъмната вече част на деня, носенето на допълнителни бюлетини ставаше с придружители от МВР, които бяха изключително ангажирани и през деня да следят за обстановката по секции.

Гласували поименно:

|  |  |  |
| --- | --- | --- |
| № | Име на члена | Гласувал |
|  | Кремия Димитрова | ЗА |
|  | Анка Димитрова | ЗА |
|  | Райна Миланова | ЗА |
|  | Диана Кехайова | ЗА |
|  | Георги Гинев | ЗА |
|  | Крайо Краев | ЗА |
|  | Димитър Деков | ЗА |
|  | Андриана Башаева | ЗА |
|  | Албена Димитрова | ЗА |

ГЛАСУВАЛИ: ОБЩО- 9; ЗА-9; ПРОТИВ- 0

РЕШЕНИЕ № 152

На основание чл. 87, ал.1, т.20 от ИК, ОИК- Тополовград

Р Е Ш И:

Жалбата е неоснователна.

Членовете на ОИК- Тополовград са изпълнили задълженията си отговорно и законосъобразно. Във връзка с дейността по транспортиране и доставяне на допълнителни бюлетини до избирателните секции, действията на ОИК не са в нарушение на Изборния кодекс.

Заседанието бе закрито поради изчерпване на дневния ред.

ПРЕДСЕДАТЕЛ:

Кремия Димитрова

Секретар:

Райна Миланова